钦定古今图书集成/明伦汇编/闺媛典/第071卷 > 王应熊妻赵氏
## 钦定古今图书集成/明伦汇编/闺媛典/第071卷 > 王应熊妻赵氏

按《太平县志》：“赵氏，王应熊妻。熊少聘赵从友，游武林，
遇中使刘从游甚欢，给以儒士冠服。是年秋，归娶赵
氏。亡何，翁复命往武林，明年死其地。讣至，氏哀痛求
死，姑谕之曰：‘死何难，尔夫客死，魂魄滞异乡，当急为
归骨计，遑计死耶’？”氏即以所有资尽归翁，为返葬，取
夫之冠服置房中，朝夕哭奠。越数日，沐浴更衣卧床，
以绳上系其喉，下系其足，奋力弩张，断咽而死。